Аймгийн Засаг даргын 2021 оны ... дугаар сарын ....-ны/ний өдрийн ...... дугаар захирамжийн хавсралт

**ГОВЬСҮМБЭР АЙМГИЙН НУТАГ ДЭВСГЭРТ ТҮР БУУДАЛЛАХ ЦЭГ**

**АЖИЛЛУУЛАХ ТҮР ЖУРАМ**

**НЭГ. НИЙТЛЭГ ҮНДЭСЛЭЛ**

* 1. Энэхүү журмын зорилго нь Говьсүмбэр аймгийн нутаг дэвсгэрт нутгийн иргэд аялал жуулчлалын чиглэлээр үйл ажиллагаа явуулж, гадаад, дотоодын аялагч жуулчдыг хүлээн авах, үйлчилгээг үзүүлэхтэй холбогдсон харилцааг зохицуулахад оршино.
  2. Энэхүү журам нь Аялал жуулчлалын тухай хууль, Тусгай хамгаалалттай газар нутгийн тухай хууль, Байгаль орчныг хамгаалах тухай хууль, Байгаль орчинд нөлөөлөх байдлын үнэлгээний тухай хууль, Татварын тухай хууль, бусад Монгол Улсын хууль түүнтэй нийцүүлэн гаргасан дүрэм журам, Аялал жуулчлалыг хөгжүүлэх үндэсний хөтөлбөр, Төрөөс аялал жуулчлалын талаар авч хэрэгжүүлэх арга хэмжээ, Говьсүмбэр аймгийн “Аялал жуулчлалыг хөгжүүлэх арга хэмжээ”-ний төлөвлөгөөтэй нийцсэн байна.

**ХОЁР. МОНГОЛ ГЭР АЖИЛЛУУЛАХ ХҮСЭЛТ**

2.1. Тухайн орон нутгийн иргэн, малчин өрх, аж ахуй нэгж байгууллага нь монгол гэр ажиллуулах тухай хүсэлтээ сумын Засаг даргад бичгээр гаргана.

2.2. Монгол гэр ажиллуулах тухай хүсэлт ирүүлэхэд дараах баримт бичиг бүрдүүлнэ.

2.2.1. Аялал жуулчлалын чиглэлээр үйл ажиллагаа явуулах хүсэлт

2.2.2. Иргэний үнэмлэхний хуулбар, хуулийн этгээд улсын бүртгэлийн гэрчилгээний хуулбар

2.2.3. Багийн Засаг даргын тодорхойлолт

2.2.4. Байршил тогтоосон шийдвэр /ямар шийдвэр тодруулах/

2.3. Сумын Засаг дарга тухайн хүсэлтийг хүлээн авч 30 хоногийн дотор хариуг хүргүүлнэ. /Байгаль орчин, аялал жуулчлалын газартай зөвшилцөн Сумын Засаг дарга зөвшөөрлийг олгоно/

**ГУРАВ. МОНГОЛ ГЭРТ ТАВИГДАХ ШААРДЛАГА**

3.1. Тухайн орон нутаг, багт оршин суудаг иргэнд 5-аас ихгүй, малчин өрх 2-оос ихгүй, аж ахуй нэгж байгууллага 10-аас ихгүй амралтын монгол гэр ажиллуулах эрхийг олгоно.

3.2. Түр буудаллах цэгт тавигдах шаардлага

3.2.1. Монгол гэрийн хэмжээ жигд байх

3.2.2.Амьдарч буй гэрээсээ ялгарах тэмдэг, өнгө дугаартай байх

3.2.3. Аюулгүй байдлыг хангасан байх /Аадар бороо, мөндөр, галын аюул, салхи шуурганд амархан өртөхөөргүй барьсан байх/

3.2.4 Амрагчдын амрах ая тухтай орчныг бүрдүүлсэн байх

3.2.5. Ариун цэвэр, эрүүл ахуйн шаардлага хангасан байх

3.3. Үйл ажиллагаа явуулахад дараах шаардлагыг хангаж ажиллана.

1. Дотоод болон гадаадын аялагч, жуулчид, амрагчдын тав тухыг хангасан, гэрийн хэмжээнд тохирсон 2-3 ор, ариун цэвэр, эрүүл ахуйн шаардлагад нийцсэн шинэ матрастай байх, ширээ, сандал, хувцасны өлгүүр, хогийн савтай байх;
2. Монгол гэрүүдийн хоорондын зай нь 5 м-ээс багагүй зайтай байрлах ба ойролцоо амралтын газар, жуулчны баазаас 2 км-оос доошгүй зайд үйл ажиллагаа явуулах;
3. 3.5. Амьдрах гэр нь үйлчилгээний гэрүүдээс 30 метрээс дээшгүй зайд, салхин дор тусдаа байх.
4. Монгол гэр авто замаас 5 км-аас дээш зайтай байрлуулах, олон салаа зам гаргахгүй байх;
5. Үйлчилгээний орчиндоо тэг гортиг татаж, авто машины зогсоолыг жуулчдын байрлах гэрээс салхин дор 30 метрт байрлуулах, тэмдэг хийх /Хавсралт1/
6. Хаягдал бохир усыг ил задгай асгахгүй, хөрсөнд шингээж, нэвчээхгүй эко байдлаар шийдсэн байх
7. Өдөр тутмын ариутгал, цэвэрлэгээг маш сайн хийж гүйцэтгэх
8. Хоол үйлдвэрлэл эрхлэх бол нийтийн хоолны газрын эрүүл ахуйн нийтлэг дүрэм, стандартыг мөрдөх
9. Хөрс бохирдуулахгүй ариун цэврийн байгууламж /жорлон/ барьсан байх. Холбогдох ариутгал, халдваргүйтгэлийг тогтмол хийх
10. Гар угаах, ариун цэврийн дэглэм барих, усанд орох боломж бүрдүүлсэн байх. /ус халаах төрөл бүрийн арга, техник ашиглаж болно./
11. “Бохирдуулагч нь цэвэрлэх” уриалга гаргаж, үйлчилгээ авсан иргэдийг хог хаягдлаа тухайн орчны төвлөрсөн хогийн цэгт хаях шаардлаг тавьж, хэрэгжүүлэх /Гадна орчинд төвлөрсөн хогийн цэг үүсгэхгүй байх/
12. Ангилдаг хогийн сав байршуулах, үүссэн хог хаягдлыг ангилан, ялгаж, тухайн нутаг дэвсгэрт байх төвлөрсөн хогийн цэгт ангилж хаях
13. Унд, ахуйд хэрэглэж байгаа усыг шинжилгээнд хамруулж, улсын байцаагчийн дүгнэлт гаргуулсан байх
14. Монгол гэр ажиллуулж байгаа иргэн, малчин өрх, аж ахуй нэгж байгууллага нь тэмээ болон морин аялалын үйлчилгээ үзүүлэх тохиолдолд аюулгүй байдлыг сайтар хангасан байх.

* тэмээ, морь нь номхон байх
* эмээл, тохош нь чанартай байх
* аюулгүй ажиллагааны дүрмийг танилцуулж, гарын үсэг зуруулах
* үйлчилгээ үйлчилж буй иргэн нь 18-аас дээш натай байх
* Монгол үндэсний хувцастай байх

1. Сумын Засаг даргаас зөвшөөрөл олгосон газарт түүх соёлын дурсгалт зүйлс болон гол, нуурын эргээс 2 км-ээс доошгүй зайд байрлаж үйл ажиллагаагаа явуулна.
2. Монгол гэр ажиллуулах газарт үл хөдлөх барилга байгууламж, бетон шал, суурь цутгахыг хориглоно. /Газар чөлөөлөхөд ямар нэгэн зүйл үлдээхийг хориглоно./
3. Монгол гэр ажиллуулж буй иргэн, малчин өрх, аж ахуй нэгж байгууллага нь батлагдсан хүснэгтийн дагуу амрагч, аялагч, жуулчдын мэдээллийг үнэн зөв, бодитоор бөглөнө. /Хавсралт3/

**ДӨРӨВ. МОНГОЛ ГЭР АЖИЛЛУУЛЖ БУЙ ИРГЭН, МАЛЧИН ӨРХ, АЖ АХУЙ НЭГЖИЙН ЭРХ, ҮҮРЭГ**

***4.1. Монгол гэр ажиллуулж буй иргэн, аж ахуй нэгж нь дараах эрхтэй байна*.**

4.1.1. Аялал жуулчлалын үйл ажиллагаа эрхлэхтэй холбогдсон асуудлаар холбогдох байгууллагуудаас мэргэжил арга зүйн зөвлөгөө авах;

4.1.2. Сумын Засаг даргын зөвшөөрлийн дагуу тухайн нутаг дэвсгэрт худалдаа үйлчилгээ, тэмээ болон морин аялал болон бусад зөвшөөрөгдсөн үйл ажиллагаа явуулах;

4.1.3. Байгаль орчныг хамгаалах төлөвлөгөө боловсруулан хэрэгжүүлэх. Шаардлагатай тохиолдолд идэвхитэн байгаль хамгаалагч томилон ажиллуулах асуудлыг сумын Засаг дарга, Байгаль орчин, аялал жуулчлалын газарт тавьж шийдвэрлүүлэх;

***4.2. Монгол гэр ажиллуулж буй иргэн, малчин өрх, аж ахуйн нэгж байгууллага нь дараах үүрэгтэй.***

4.2.1. Аялал жуулчлалын тухай хууль, Тусгай хамгаалалттай газар нутгийн тухай хууль, Орчны бүсийн тухай хууль, Байгаль орчныг хамгаалах тухай хууль, Байгаль орчинд нөлөөлөх байдлын үнэлгээний тухай хууль, Татварын тухай хууль, бусад Монгол Улсын хууль түүнтэй нийцүүлэн гаргасан дүрэм журмыг мөрдөж ажиллах;

4.2.2. Татварын албанд бүртгүүлж, зохих албан татварыг төлсөн байх

4.2.3. Байгаль орчин, аялал жуулчлалын газар, тухайн сумын Засаг даргын Тамгын газартай гурвалсан гэрээ байгуулан ажиллах;

4.2.4. Гадаад дотоодын жуулчид, амрагчдын бүртгэлийг хөтлөх, гадаад болон дотоодын аялагч жуулчдын урсгал хөдөлгөөн, статистик мэдээ тайланг аймгийн Байгаль орчин, аялал жуулчлалын газарт холбогдох маягтын дагуу тайлагнах;

4.2.5. Үйл ажиллагаа явуулж буй 500 м2 талбайд хог хаягдлыг цэвэрлэж зайлуулах, хөрсний бохирдол, эвдрэлээс хамгаалах арга хэмжээ авах;

4.2.6. Хог хаягдлаа цэвэрлэж зайлуулах ажилд хүн хүч гарган, холбогдох байгууллагатай хамтран ажиллах;

4.2.7. Авто машины зогсоол хийж, салаа зам гаргахгүй, машин техник явахыг хориглосон тэмдэглэгээ, болон замын хаалт хийх

4.2.8. Монгол гэр бусад үйл ажиллагаа явуулж буй этгээд нь зөвшөөрсөн газарт контейнер тавих, сүүдрэвч, шон хатгах, жижиг барилга байгууламж барихгүй байх;

4.2.9. Морь, тэмээ уналгаар үйлчлэх тохиолдолд шаардлага хангасан иж бүрэн тоноглол бүхий номхон тэмээ, мориор үйлчлэх, аялагч, жуулчдын аюулгүй ажиллагааг бүрэн хангасан байх;

4.2.10. Сумын Засаг даргаас зөвшөөрлийн дагуу авсан талбайд зөвхөн Монгол гэр байрлуулна.

4.2.11. Ашигласан газраа буцааж хүлээлгэж өгөхдөө ойр орчмын хог хаягдал, гэрийн буйрыг цэвэрлэж хүлээлгэн өгөх.

4.2.12. Тусгай хамгаалалттай газар нутагт байгаа тохиолдолд хууль, тогтоол, дүрэм журмыг чанд сахин мөрдө, гэрээний хугацаа дууссаны дараа тухайн газрыг бүрэн цэвэрлэж, харьяа сум, мэргэжлийн байгууллагуудын /Байгаль орчин, аялал жуучлалын газар, Мэргэжлийн хяналтын газар, Онцгой байдлын газар/ хамтарсан ажлын хэсэгт хүлээлгэн өгөх;

**ТАВ. СУМЫН ЗАСАГ ДАРГЫН ЭРХ, ҮҮРЭГ**

5.1. Дараах эрх, үүргийг хэрэгжүүлнэ.

5.1.1. Монгол гэр ажиллуулах тухай төсөл, хүсэлтийн хүлээн авч, шаардлага хангасан иргэн, аж ахуй нэгж байгууллагатай гурвалсан гэрээ байгуулах. Төсөл, хүсэлтийг хүлээн авч хянаж шийдвэрлэх ажлын хэсгийг мэргэжлийн байгууллагуудтай хамтран байгуулах;

5.1.2. Ажлын хэсэг нь ирүүлсэн төсөл, хүсэлтийг хүлээн авч шаардлага хангасан иргэн, аж ахуй нэгж байгууллагуудын мэдээллийг Засаг даргад танилцуулж, гэрээ байгуулах, үйл ажиллагаа явуулах зөвшөөрөл олгох;

5.1.3. Тухайн иргэн, аж ахуйн нэгж байгууллага нь гэрээгээр хүлээсэн үүргээ биелүүлж байгаа эсэхэд хяналт тавих;

5.1.4. Монгол гэр ажиллуулж буй иргэн, малчин өрх, аж ахуй нэгж байгууллага нь хууль тогтоомж дүрэм, журам, стандартын шаардлагыг хэр хангаж байгаа байдалд мэргэжлийн байгууллагаар дүгнэлт гаргуулах;

5.1.5. Сумын Засаг дарга нь мэргэжлийн байгууллага /Байгаль орчин, аялал жуулчлалын газар/-тай хамтран монгол гэр ажиллуулах иргэн, малчин өрх, аж ахуй нэгж байгууллагуудыг мэргэжил арга зүйн удирдлагаар хангах;

5.1.6. Түр зөвшөөрөл авч үйл ажиллагаа явуулах иргэдийг бүлэг, нөхөрлөлийн хэлбэрт оруулах замаар тодорхой зохион байгуулалтанд оруулах асуудлыг харилцан зөвшилцсөний үндсэн дээр шийдвэрлэх;

5.2. Монгол гэр ажиллуулах шаардлага хангасан иргэн, малчин өрх, аж ахуй нэгж байгууллагад үйл ажиллагаа явуулах газар, хариуцан хамгаалах талбайг заан өгч тэмдэгжүүлэх;

5.3. Монгол гэр ажиллуулах иргэн, малчин өрх, аж ахуй нэгж байгууллагатай байгуулсан гэрээний хэрэгжилтийн тайлан болон холбогдох судалгаа мэдээг аймгийн Байгаль орчин, аялал жуулчлалын газарт ирүүлж байх /Тухайн жилийн 10 дугаар сарын 15-ны дотор/;

**ЗУРГАА. БУСАД**

6.1. Даараах зөрчил гаргасан тохиолдолд үйл ажиллагааг зогсоож, гэрээг цулан, газрыг чөлөөлүүлнэ.

6.1.1. тухайн иргэн, малчин өрх, аж ахуй нэгж байгууллага нь зөвшөөрснөөс өөр үйл ажиллагаа явуулсан.

6.1.2. гэрээгээр хүлээсэн үүргээ биелүүлээгүй

6.1.3. Хууль тогтоомж зөрчсөн үйлдэл, үйл ажиллагаа явуулж, холбогдох хариуцлага хүлээлгэсэн эрх бүхий байгууллагын шийдвэр гарсан.

6.2. Монгол гэр ажиллуулж буй иргэн, малчин өрх, аж ахуй нэгж байгууллага нь сум орон нутаг, Байгаль орчин, аялал жуулчлалын газраас байгаль хамгаалах, аялал жуулчлалыг хөгжүүлэх чиглэлээр зохион байгуулж буй үйл ажиллагаанд дэмжлэг үзүүлж хамтран оролцоно.

6.5. Сумын байгаль хамгаалагч, байгаль орчны байцаагч, бусад эрх бүхий албан тушаалтны тавьсан шаардлагыг сахин биелүүлнэ.

**ДОЛОО. ЖУРАМ ХЭРЭГЖИХ**

7.1. Энэхүү журмын хэрэгжилтэнд сумын Засаг дарга хяналт тавьж ажиллана.

*Аймгийн Засаг даргын 2021 оны ... дугаар сарын ....-ны/ний өдрийн ...... дугаар захирамжийн ..... –р хавсралт*

**МОНГОЛ ГЭР АЖИЛЛУУЛЖ БУЙ ИРГЭН, АЖ АХУЙ НЭГЖ БАЙГУУЛЛАГЫН ЖУУЛЧИН**

**ХҮЛЭЭН АВСАН ХӨТЛӨЛТ, СУДАЛГААНЫ МАЯГТ**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **№** | **Компани, хувь хүний нэр** | **Жуулчдын тоо** | | | **Хоног**  **/огноо/** | | | **Аль улсын иргэн** | **Аяллын төрөл** | **Тээврийн хэрэгсэл** | |  |  |
| **Жуулчин** | **Орчуулагч**  **Жолооч** | **Бүгд** | **Ирсэн** | **Буцсан** | **Бүгд** |  |  | **Жолоочийн**  **нэр** | **Машины марк дугаар** |  |  | |
|  |  |  |  |  |  |  |  |  |  |  |  |  |  | |
|  |  |  |  |  |  |  |  |  |  |  |  |  |  | |
|  |  |  |  |  |  |  |  |  |  |  |  |  |  | |
|  |  |  |  |  |  |  |  |  |  |  |  |  |  | |
|  |  |  |  |  |  |  |  |  |  |  |  |  |  | |
|  |  |  |  |  |  |  |  |  |  |  |  |  |  | |